Seks køer og to ponyer er blevet evakueret - altså sat på græs - mens slukningsarbejdet står på.

Tidligt i morges 6.25 modtog Nordjyllands Beredskab en melding om brand lidt uden for Hobro. På et gammlet landbrug var der gået ild i halmloftet i en af udbygningerne. Det oplyser indsatsleder Casper Weisverg. Men fordi det er ældre bygninger fyldt med gammelt, tungt halm, har der været brug for at få en kran ud til stedet, der kan løfte dele af tagkonstruktionen af, så slukningsarbejdet gøres ordentligt. - Vi kommer til at være herude også ved middagstid, siger indsatslederen. Ingen er kommet til skade i branden, der blot har været i én af gårdens udbygninger. Seks køer og to små ponyer er blevet evakueret. Når branden er slukket, vil skaderne blot være en ødelagt tagkonstruktion på denne ene bygning.